
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αύξηση τιμολογίου αμοιβής φορτοεκφορτωτών λιμένων ΜΕΣΤΩΝ 
και ΒΟΛΙΣΣΟΤ ΧΙΟΤ .Λ . 1 

Αύξηση ναυλολογίου επιβατών και οχημάτων Ε/Γ και Ε/Γ-Ο/Γ 
ακτοπλοϊκών πλοίων γραμμής Αργοσαρωνικού και Υδροπτερύ- 
γων πλοίων . 2 

Χειμερινό πρόγραμμα Κοινωνικού Τουρισμού Δεκέμβρης ’90 - 
Μάρτης ’91 ΕΟΤ-Γ.Γ.Ν.Γ . 3 

Δημοσίευση Εκθέσεως Εκτιμήσεως περιουσιακών στοιχείων της 
Κοινότητας Κτιστάδων Ν, Άρτας ■. 4 

Τροποποίηση της συστατικής πράξης, Νομ. Προσώπου «Πνευμα¬ 
τικό Κέντρο Αγ, Βαρβάρας» ... 5 

Σύσταση προσωρινών θέσεων ιδιωτικού δικαίου αορίστου χρόνου 
στο Δήμο Πετρούπολης Ν. Ευρυτανίας . 6 

Κατάρτιση - ψήφιση Οργανισμού Εσωτερικής Υπηρεσίας της κοινό¬ 
τητας Δομιανών...!. 7 

Καθορισμός τόπου αποχέτευσης αποβλήτων ελαιοτριβείου Γ. 
Μιαρή και ΣΙΑ ΟΕ στην Κοιν. Περιβολιού Κέρκυρας. 8 

Απόρριψη της από 21.9.1984 αίτησης για χορήγηση άδειας μεταλ¬ 
λευτικών ερευνών στο Ν. Κοζάνης . 9 

Ν 

Σύσταση ίδιου νομικού προσώπου με το όνομα «Σχολική Επιτροπή 
6ου Δημοτικού Σχολείου και 5ου Νηπιαγωγείου Τιρνάβου» στο 
Δήμο Τιρνάβου του Νομού Λάρισας .10 

Σύσταση ίδιου νομικού προσώπου με το όνομα «Σχολική Επιτροπή 
3ου Δημοτικού Σχολείου και 4ου Νηπιαγωγείου Τιρνάβου» στο 
Δήμο Τιρνάβου του Νομού Λάρισας.11 


Σύσταση νομικού προσώπου στην κοινότητα Χώρας Ν. Μεσσηνίας 
με την επωνυμία «ΠΝΕΥΜΑΤΙΚΟ ΚΕΝΤΡΟ ΧΩΡΑΣ» ... .12 

Σύσταση νομικού προσώπου στην κοινότητα Πανόρμου Ν. Ρεθύμνης 
με την επωνυμία «Σχολική Επιτροπή Σχολείων Β/θμιας Εκπαί¬ 


δευσης Πανόρμου» . ..13 

Έγκριση του Ειδικού Κανονισμού Λιμένα Σάμου αριθ. 19.14 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην 2062934/14639/0025/20.11.90 
απόφαση του Υπουργού Οικονομικών .15 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3421.5/5/90 (1) 

Αύξηση τιμολογίου αμοιβής φορτοεκφορτωτών λιμένων ΜΕΣΤΩΝ και 
ΒΟΛΙΣΣΟΥ ΧΙΟΥ. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: *· 

α. Τις διατάξεις του άρθρου 37 του Ν. 3239/1955. 
β. Τις διατάξεις του Ν. 1558/85 «Κυβέρνηση - Κυβερνητικά όρ¬ 
γανα» (ΦΕΚ 137 Α'/26.7.1985). 

γ) Το αριθ. 6954/270/20.2.90 έγγραφο ΥΠ.ΕΘ.Ο./Δ/νση Τιμών 
και Εισοδημάτων με το οποίο καθορίζεται αναπροσαρμογή κατά ποσο¬ 
στό 14% των φορτοεκφορτωτών που εργάζονται σε λιμένες πού δεν 
υπάρχει Επιτροπή Ρύθμισης Φορτοεκφορτωτών Αιμένος (ΕΡΛΦ). 

δ. Την αριθ. 3422/3/90/17.9.1990 αναφορά Κ.Λ. ΧΙΟΥ με την 
οποία υποβάλλεται Αναπροσαρμοσμένο Τιμολόγιο αμοιβής φορτοεκ¬ 
φορτωτών λιμένων ΜΕΣΤΩΝ και ΒΟΛΙΣΣΟΥ ΧΙΟΥ κατά ποσοστό 
14% στο ισχύον σήμερα, αποφασίζουμε: 

α. Αποδεχόμαστε την παραπάνω πρόταση της Λιμενικής Αρχής 
ΧΙΟΥ και εγκρίνουμε την αύξηση του τιμολογίου αμοιβής φορτοεκφορ¬ 
τωτών λιμένων ΜΕΣΤΩΝ και ΒΟΛΙΣΣΟΥ ΧΙΟΥ, που ισχύει σήμερα 
κατά ποσοστό 14%, κατά τα ειδικότερα ως κατωτέρω οριζόμενα. 

ΠΙΝΑΚΑΣ ΑΝΑΠΡΟΣΑΡΜΟΓΗΣ ΦΟΡΤ/ΚΩΝ 
ΔΙΚΑΙΩΜΑΤΩΝ ΛΙΜΕΝΩΝ ΜΕΣΤΩΝ 
ΚΑΙ ΒΟΛΙΣΣΟΥ ΧΙΟΥ ΕΤΟΥΣ 1990 

ΚΛΑΣΗ ΦΟΡΤΙΩΝ: 

Κλάση 1 Φορτία σε σάκκους κατά τόννο . δρχ. 205 

Κλάση 2 Χύδη, Δημητριακά κατά τόννο » 219 

Κλάση 3 Φορτία σε κιβώτια κατά τόννο » 314 

Κλάση 4 Φορτία σε βαρέλια, δοχεία κατά τόννο » 264 

Κλάση 5 Φορτία σε δέματα, δέσμας, μπαούλα 

κατά τόννο » 323 

Κλάση 6 Φορτία υπερβαρέα μεγαλύτερα από 100 
κιλά το καθένα ή σε τεμάχια μεγαλύτερα 
από 200 κιλά το καθένα κατά τόννο » 293 

Κλάση 7 Φορτία ελαφρά και ογκώδη χύδη ή σε συ¬ 
σκευασμένα των οποίων η απόδοση εργα¬ 
σίας μιας κανονικής ομοχειρίας κατέρχε¬ 
ται κατά 40% κατά τόννο » 293 

Κλάση 8 Φορτία ξυλάνθρακες, καυσόξυλα, γαιάν¬ 
θρακες » 130 

Κλάση 9 Φορτία ρυπαίνοντα, τσιμέντα κ.λ.π. κατά 

τόννο » 227 

Κλάση 10 Φορτία εύφλεκτα, εκρηκτικά, δηλητηρι¬ 
ώδη πλην στρατιωτικών κατά τόννο » 314 

ΕΙΔΙΚΑ ΦΟΡΤΙΑ: 

' 1. α) Ζώα μικρόσωμα κατά τεμάχιο 
β) Ζώα μεγαλόσωμα κατά τεμάχιο 

2. Ξυλεία κατά κυβικό 

3. α) Ψάρια το κιβώτιο μέχρι 30 κιλών 

β) Ψάρια το κιβώτιο άνω των 30 κιλών 

4. Αυτοκίνητα - Τρακτέρ 

Φόρτωση ή εκφόρτωση επί .ή από πλευρισμένο 
πλοίο με χρήση βαρούλκων: 

I) Επιβατικά αυτοκίνητα 

α) Χωρητικότητας μέχρι 5 θέσεων το καθένα 
β) Χωρητικότητας άνω των 5 θέσεων το καθένα 

II) Κενών φορτηγών αυτοκινήτων 

α) Χωρητικότητας μέχρι 1 τόννο το καθένα 
β) Χωρητικότητας από 1-5 τόννους το καθένα 
γ) Χωρητικότητας από 5 τόννους και άνω το κα¬ 
θένα 

III) Λεωφορεία γενικά το καθένα 

5. Εκφόρτωση μηχανημάτων από πλοίο στην προ¬ 
κυμαία ή απευθείας στα χερσαία μεταφορικά μέσα 
και αντίστροφα με μηχανικά μέσα του πλοίου ή με 
λοιπά μηχανήματα με μέριμνα του εργοδότη, 
α) Βάρους από 1 μέχρι 500 κιλά κατά τόννο 
β) Βάρους από 501 μέχρι 1000 κιλά κατά τόννο 
γ) Βάρους από 1001 μέχρι 3000 κιλά κατά τόννο 
δ) Βάρους από 3001 και άνω κατά τόννο 

6. Εκφόρτωση μηχανημάτων από πλοίο ή αντί¬ 
στροφα χωρίς μηχανικά μέσα. 

Στην παραπάνω περίπτωση το τιμολόγιο των εργατών 
διαμορφώνεται με ειδική συμφωνία εργοδοτών και ερ¬ 
γατών ανάλογα με τις συνθήκες εργασίας. 

7. Στύλοι Δ.Ε.Η. η τηλεγραφικοί μέχρι πέντε μέτρα 

369 



ο καθένας 

» 

29 

8. 

Σιδηροδοκοί, σιδηροσωλήνες, σιδηρά, "μπετόν 
κατά τόννο 

» 

314 

9. 

Κενά βαρέλια 

α) Μικρά μέχρι 200 .κιλών το τεμάχιο 

• » 

21 


β) Μεγάλα άνω των 200 κιλών το τεμάχιο · 

» 

29 

10. 

Κενά καφάσια, κόφες σε δέματα των 12 καφα- 
σιών το δέμα 

» 

29 

11. 

Κέραμοι, τούβλα, είδη αγγειοπλαστικής κατά χι¬ 
λιάδα . 

» 

204 

12. 

Πεπόνια, καρπούζια ο τόννος 

» 

204 

13. 

Έπιπλα συσκευασμένα κατά κυβικό 

» 

221 


’ β. Η απόφαση αυτή να δημοσιευθεί την Εφημερίδά της Κυβερνήσεως 
καί ισχύει μετά από 10 ημέρες από τη δημοσίευσή της. 

Πειραιάς 11 Δεκεμβρίου 1990 


ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΤΙΛΙΑΣ 

ΑΡΙΣΤΕΙΔΗΣ ΚΑΛΑΝΤΖΑΚΟΣ ΑΡΙΣΤΟΤΕΛΗΣ ΠΑΥΛΙΔΗΣ 
-*- 

Αριθ. 1321.2/15/9 0 (2) 

Αύξηση ναυλολογίου επιβατών και οχημάτων Ε/Γ και Ε/Γ-Ο/Γ ακτο¬ 
πλοϊκών πλοίων γραμμής Αργοσαρωνικού και Υδροπτερύγων 
πλοίων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τα από 24.3.90, 19.9.90 και 25.9.90 τηλετυπήματα της Ένω¬ 
σης Ελλήνων Πλοιοκτητών Ακτοπλοϊκών Επιβατηγών πλοίων, 
β) Το από 27.8.90 έγγραφο Ένωσης Πορθμείων Εσωτερικού, 
γ) Τις διατάξεις του άρθρου 178 του Ν.Δ. 187/73 «περίΚΔΝΔ». 
δ) Το αριθ. 18/19.10.90 Πρακτικό ΓΕΑΣ. 
ε) Την αριθ. 1485/23.11.90 απόφαση Επιτροπής Τιμών και Εισο¬ 
δημάτων, αποφασίζουμε: 

1. Χορηγούμε αύξηση στο ναυλολόγιο επιβατών και οχημάτων που 
ισχύει σήμερα στα Ε/Γ και Ε/Γ-Ο/Γ ακτοπλοϊκά πλοία κυρίων και 
δευτερευουσών γραμμών, πλοίων γραμμής Αργοσαρωνικού και Υδρο¬ 
πτερύγων πλοίων κατά 7%. 

2. Η ισχύς της απόφασης αυτής αρχίζει από 1.1.1991. 


Η απόφαση αυτή να δημοσιευθεί στην Εφημερίδα της Κυβερνήσεως. 
Πειραιάς, 7 Δεκεμβρίου 1990 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 
- ψ - 

Αριθ. 537806 (3) 

Χειμερινό πρόγραμμα Κοινωνικού Τουρισμού Δεκέμβρης ’90 - Μάρτης 
’91 ΕΟΤ-Γ.Γ.Ν.Γ. 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Ν. 1624/51 «περί συστάαεως ΕΟΤ» όπως τρο¬ 
ποποιήθηκαν και συμπληρώθηκαν μέχρι σήμερα. 

2. Τον Οικονομικό Κανονισμό του ΕΟΤ. 

3. Την αριθ. 512543/10.4.90 απόφαση Γ.Γ. ΕΟΤ «περί έγκρισις 
ετήσιου προγράμματος Κοινωνικού Τουρισμού». 

4. Τις διατάξεις του Ν. 1835/89 «Σύσταση Υπουργείου Τουρισμού» 

(ΦΕΚ 76/Α/14.3ν89). ' 

5. Τα Π.Δ. 200/ΦΕΚ 77Α/24.5.90, 180/90 ΦΕΚ 64Α/ 
11.4.90 και 2860/20.4.90. , 

6. Το αριθ. 6685/8.11.90 (ΑΠ Γρ.Γ.Γ. ΕΟΤ 4058/14.11.90) 
έγγραφο της Γ.Γ.Ν.Γ. 

7. Την αριθ. 57/3.12.90 έγ-γραφη ενημέρωση στον Γ.Γ. ΕΟΤ. 

8. Το αριθ. 536617/4.12.90 έγγραφο στην ΞΕΝΙΑ Α.Ε. 

9. Το αριθ. 56/4.12.90 Υ.Σ. στην Δ/νση Εκμ/σης. 

10. Το Π.Δ. 886/74 (ΦΕΚ 325 άρθρο 13). 

11. Την αριθ. 801/31/12.12.90 απόφαση Δ.Σ. ΕΟΤ. 

12. Την υπ’ αριθ. Υ 1022/ΥΠΠΟ/ΓΝΟΣ/20.4.90 κοινή απόφαση 
Πρωθυπουργού και Υπουργού Πολιτισμού, αποφασίζουμε: 


1. Εγκρίνουμε την αριθ. 801/31/12.12.90 απόφαση Δ.Σ. ΕΟΤ για 
την εφαρμογή χειμερινού πραγράμματος Κοινωνικού Τουρισμού σε συ¬ 
νεργασία με τη Γ.Γ.Ν.Γ. την ενεργό συμμετοχή της Ελληνικής Ομο¬ 
σπονδίας Χιονοδρομίας και του Ελληνικού Ορειβατικού Συνδέσμου 
Αθήνας ως εξής: 

α. Στο πρόγραμμα αυτό που θα καλύψει 5.000 άτομα περίπου, δι¬ 
καίωμα συμμετοχής έχουν όλοι οι νέοι ηλικίας από 18-30 ετών, καθώς 
και τα προστατευόμενα μέλη τους, ηλικίας μέχρι 30 ετών, με την επί¬ 
δειξη του εκκαθαριστικού σημειώματος εφορίας, της αστυνομικής τους 
ταυτότητας και του βιβλιαρίου ασθένειας, με τις οικονομικές προϋποθέ¬ 
σεις που ισχύουν στο ετήσιο πρόγραμμα Κοινωνικού Τουρισμού και που 
έχουν εγκριθεί με την αριθ. 511543/10.4.90 απόφαση, Γεν. Γραμμα¬ 
τέα ΕΟΤ. 

β. Από το πρόγραμμα αποκλείονται τα άτομα που έχουν πάρει 
Δ.Κ.Τ. για τα προγράμματα μέχρι Μάρτη ’91 από οποιοδήποτε φορέα, 
που αποδεικνύεται με τη σφράγιση του βιβλιαρίου ασθένειας. 

γ. Η διανομή των Δ.Κ.Τ. θα γίνεται από τη Γ.Γ.Ν.Γ. στην Αθήνα και 
τις Νομαρχίες στην Περιφέρεια και ο αριθμός τους θα είναι ανάλογος με 
τις θέσεις που έχουν διατεθεί από τα καταλύματα χωρίς να υπάρχει δέ¬ 
σμευση για την κάλυψή τους. 

δ. Η εκτύπωση των Δ.Κ.Τ. και τυχόν πληροφοριακών εντύπων θα 
γίνει από τη Γ.Γ.Ν.Γ. 

ε. Οι κρατήσεις στα καταλύματα θα γίνονται από τον δικαιούχο, ο 
οποίος υποχρεούται αφού συνεννοηθεί με τον ξενοδόχο να στείλει προκα¬ 
ταβολή 7 ημέρες πριν από την άφιξή του. 

στ. Το πρόγραμμα αρχίζει να εφαρμόζεται από 22-27.12.90 (5 δια/ 
σεις) και από 4.1.91-3.3.91 (2 διαν/σεις, Παρασκευή-Σάββατο). 

2. Εγκρίνουμε τη συμμετοχή των ΞΕΝΙΑ ΕΟΤ, ΞΕΝΙΑ ΑΕ και ΙΔ. 
ΤΟΥΡΙΣΤΙΚΩΝ ΚΑΤΑΛΥΜΑΤΩΝ που θα μας προταθούν από τη 
Γ.Γ.Ν.Γ. . 

Τα χρονικά διαστήματα και η οικονομική συμμετοχή του δικαιούχου 
για τα ΞΕΝΙΑ ΕΟΤ θα εγκριθούν με τη σχετική εκτελεστική απόφαση 
Γ.Γ.ΕΟΤ. 

3. Τη σύναψη σύμβασης μεταξύ ΕΟΤ-Γ.Γ.Ν.Γ. ΞΕΝΙΑ Α.Ε., και ΙΔ. 
ΤΟΥΡΙΣΤΙΚΩΝ ΚΑΤΑΛΥΜΑΤΩΝ οι όροι της οποίας θα εγκριθούν με 
σχετικές εκτελεστικές αποφάσεις. 

4. Καθορίζουμε τις τιμές από 2.600-2.800 δρχ. το άτομο ημερη- 
σίως, για την παροχή ημιδιατροφής (πρωινό-γεύμα), ήτοι 1.400 δρχ 



953 1 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


επιδότηση και το υπόλοιπο συμμετοχή δικαιούχου. 

5. Εγκρίνουμε τη συμμετοχή της Υπηρεσίας μας κατά 100% στο 
κόστος της επιδότησης των 2.000 ατόμων που θα κάνουν διακοπές στα 
ξενοδοχεία και υπολογίζεται ν’ ανέλθει στο ποσό των 8.000.000 δρχ. 
περίπου και θα βαρύνει το κονδύλι των Δημ. Επενδύσεων ’90. 

6. Εγκρίνουμε τη διαχείρηση από την Υπηρεσία μας των κονδυλίων 
της Γ.Γ.Ν.Γ. με τα οποία θα επιχορήγήσει την Υπηρεσία μας για την 
εξόφληση της Ελληνικής Ομοσπονδίας Χιονοδρομίας για το πρόγραμμα 
των 3.000 ατόμων ήτοι 26.000.000 δρχ. περίπου. 

Εξουσιοδοτούμε τον Γ.Γ. ΕΟΤ για τη ρύθμιση κάθε άλλης λεπτομέ¬ 
ρειας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Δεκεμβρίου 1990 

' _ οι ΥΠΟΥΡΓΟΙ 

ΥΦΥΠΟΥΡΓΟΙ ΠΟΛΙΤΙΣΜΟΥ ΤΟΥΡΙΣΜΟΥ , . 

ΦΑΝΗ-ΠΑΛΛΗ ΠΕΤΡΑΛΙΑ ΙΩΑΝΗΣ ΚΕΦΑΛΟΓΊΑΝΝΗΣ 
. --+- 

Αριθ. ΕΜ 2217 (4) 

Δημοσίευση Εκθέσεως Εκτιμήσεως περιουσιακών στοιχείων της Κοινό¬ 
τητας Κτιστάδων Ν. Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του άρθρου 1 εδαφ. 1 του Π. Δ/τοςτης 16.1.1930 
«Περί Δελτίου Ανωνύμων Εταιρειών» και το άρθρο 9 παραγρ. 6 του 
Β.Δ. 174/1963 «Περί Κωδικοποιήσεως των διατάξεων του Ν. 2190/ 
1920 εις ενιαίον κείμενον», το άρθρο 1 του Ν.Δ. 532/70 σε συνδυασμό 
με τις διατάξεις του Β.Δ. 708/70 του 191/1972. 

2. Το Ν.Δ. 1147/1972. ....... 

3. Τις διατάξεις του Ν. 1235/82. 

4. Την Έκθεση της Επιτροπής Εκτιμήσεως του άρθρου 9 του Κ.Ν. 
2190/20, αποφασίζουμε: 

Εγκρίνουμε τη δημοσίευση της πιο πάνω εκθέσεως στην Εφημερίδα 
της ’ Κυβερνήσεως, σύμφωνα με την 25027/19.4.84 απόφαση του 
Υπουργείου Εσωτερικών. 

Άρτα, 21 Δεκεμβρίου 1990 

Με εντολή Νομάρχη 
Ο Προϊστάμενος 
ΒΑΣ. ΚΩΣΤΗΣ 

ΕΚΘΕΣΗ 

αποτίμησης της αξίας ακινήτου που διαθέτει η Κοινότητα ΚΤΙΣΤΑ- 
ΔΩΝ για τη στέγαση του Κέντρου Πολιτιστικών και Κοινωνικών Εκδη¬ 
λώσεων. 

Προς 

τη Νομαρχία Άρτας 

Τμήμα Εμπορίου 

Ενταύθα 

Με την με αριθμό ΕΜ.2120/14.12.90 απόφασή μας,· οι υπογε¬ 
γραμμένοι α. Καραμπίκας Κων/νος, υπάλληλος Τ.Ε.Ν. Άρτας, β) Οι- 
κονομίδης Χρήστος, Πολιτικός Μηχανικός της ΔΤΥΝ Άρτας και γ. 
Μπανταλούκας Ιωάννης, εκπρόσωπος του Επιμελητηρίου Άρτας, ορι¬ 
στήκαμε μέλη της Επιτροπής, που προβλέπέται από το .άρθρο 9 του Ν. 
2190/1920 «περί Ανωνύμων Εταιρειών» όπως αντικαταστάθηκε με το 
άρθρο 9 του Π.Δ. 409/86 για να προβούμε στην αποτίμηση της σημε¬ 
ρινής αξίας ακινήτου ιδιοκτησίας της Κοινότητας Κτιστάδων που διατί¬ 
θεται για τη στέγαση του Κέντρου Πολιτιστικών και Κοινωνικών Εκδη¬ 
λώσεων. 

Η αποτίμηση έγινε μετά από αυτοψία του ακινήτου και έλεγχο των 
υπαρχόντων στοιχείων που αναφέρονται σ’ αυτό. 

Το εν λόγω ακίνητο είναι ένα νεόδμητο διόροφο κτίριο με υπόγειο, 
βρίσκεται επί της κεντρικής πλατείας του χωριού, είναι κτισμένο σε οι¬ 
κόπεδο με εμβαδό 346,58 τ.μ. και έχει συνολική επιφάνεια 416 τ.μ. 

Σύμφωνα με το με αριθμό 103/13.12.90 πιστοποιητικό του Υποθη¬ 
κοφυλακείου Τζουμέρκων το ακίνητο είναι ελεύθερο παντός βάρους. 

Η σημερινή αξία αυτού εποτιμάται, μαζί με την αξία του οικοπέδου, 
σε 65.000 κατά τετραγωνικό μέτρο. 

Ύστερα από τα παραπάνω, ομόφωνα, γνωμοδοτούμε ότι η συνολική 


αξία του ακινήτου που διαθέτει η Κοινότητα Κτιστάδων του Ν. Άρτας 
για τη στέγαση του Κέντρου Πολιτιστικών και Κοινωνικών Εκδηλώ¬ 
σεων ανέρχεται στο ποσό των είκοσι εφτά εκατομμυρίων σαράντα χιλιά¬ 
δων (27.040.000) δρχ. - 

Άρτα, 19 Δεκεμβρίου 1990 

Η Επιτροπή . . 

(υπογραφές) . ■ 

' --♦- · 

Αριθ. 21513 · , . (5) 

Τροποποίηση της συστατικής πράξης,-Νομ. Προσώπου «Πνεύματικό 

Κέντρο Αγ. Βαρβάρας». 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υποψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Το αριθ. 1003/24.11.79 Π. Δ/γμα (ΦΕΚ 282/21.12.79 τ. Ά) 
περί συστάσεως ίδιου Νομικού Προσώπου, στο Δήμο Αγίας Βαρβάρας, 
με το όνομα «Πνευματικό Κέντρο Αγίας Βαρβάρας». 

3. Την αριθ. 234/90 απόφαση του Δημοτικού Συμβουλίου του εν 
λόγω Δήμου. 

4. Τις διατάξεις του Π. Δ/τος 331/83, αποφασίζουμε: 

. Τροποποιούμε την πράξη με την οποία έγινε η σύστασή ίδιου Νομικού 
Προσώπου, το όνομα «Πνεύματικό Κέντρο Αγίας Βαρβάρας», στην πα¬ 
ράγραφο 3α αυτής,. ως εξής: 

3. Πόροι αυτού είναι: 

α) Η ετήσια επιχορήγηση του Δήμου που καθορίζεται στο ποσο των 
20.000.000 δραχμών. 

Κατά τα λοιπά, ισχύει όπως έχει, η τροποποιούμενη συστατική 
πράξη. 

Η παρούσα να δημοσιευθεί στην Εφημερίδα της Κυβερνήσεως.' 

Αιγάλεω, 7 Δεκεμβρίου 1990 

Ο Νομάρχης 
ΑΘΑΝ. ΜΠΟΥΡΑΣ 

-- ■ 

Αριθ..22275 ■ - : ' ·\ (6) 

Σύσταση προσωρινών θέσεων ιδιωτικού δικαίου αορίστου χρόνου στο 

Δήμο Πετρούπολης. , . . 

Ο ΝΟΜΑΡΧΗΣ ΔΥΤ. ΑΤΤΙΚΗΣ 

Με την 58/5.11.90 απόφαση του,Δημάρχου Πετρούπολης που έκ- 
δόθηκε σύμφωνα με τις διατάξεις του άρθρου 5 του Ν/1874/90 και 
ύστερα από σύμφωνη γνωμοδότηση του Υπηρεσιακού Συμβουλίου, συ- 
. νιστώνται προσωρινές θέσεις, με σχέση εργασίας ιδιωτικού δικαίου αο- 
ρίατου χρόνου, ως εξής: 

α) Μία (1) θέση διοικητικού υπαλλήλου, 

β) Μία (1) θέση καθαρίστριας. 

Στις θέσεις αυτές, θα καταταγούν ισάριθμοι υπάλληλοι, που υπηρε¬ 
τούν στο Δήμο Πετρούπολης, με τις αντίστοιχες ειδικότητες και πλη¬ 
ρούν τις προϋποθέσεις που ορίζει ο Νόμος για την κατάταξή τους. 

Αιγάλεω 1 , 10 Δεκεμβρίου 1990 

Με εντολή Νομάρχη 
Ο Διευθυντής 

Θ. ΚΑΡΑΣΑΒΒΙΔΗΣ ; , 

- 4 —- . 

Αριθ.ΕΣ 13139 (7)' 

Κατάρτιση - ψήφιση Οργανισμού Εσωτερικής Υπηρεσίας της κοινότη¬ 
τας Δομιανών. Ν. Ευρυτανίας; 

Ο ΝΟΜΑΡΧΗΣ ΕΥΡΥΤΑΝΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 «περί κυρώσεως 

κώδικα» «περί καταστάσεως προσωπικού ΟΤΑ», όπως αντικαταστά- 
θηκε με το άρθρο 26 του Ν. 1832/89 «τροποποίηση και συμπλήρωση 
της νομοθεσίας για την τοπική Αυτοδιοίκηση, την Αποκέντρωση και άλ¬ 
λες διατάξεις. : 

2. Την αριθ. 63/1990 απόφαση του Κοινοτικού Συμβουλίου Δομια- 

νών, με την οποία καταρτίστηκε και ψηφίστηκε ο οργανισμός Εσωτερι¬ 
κής Υπηρεσίας της Κοινότητας αυτής. 

3. Την Οικονομική κατάσταση της Κοινότητας αυτής και της σε προ¬ 
σωπικό ανάγκες της, όπως αυτές προκύπτουν από τα στοιχεία του φα- 
κέλλου. 

4. Την αριθ. 17/4/21.11.90 σύμφωνη γνωμοδότηση του Υπηρε¬ 
σιακού Συμβουλίου του άρθρου 14 του Ν. 1586/86, αποφασί¬ 
ζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Δομιανών όπως καταρτίστηκε και ψηφίστηκε με την αριθ. 63/1990 
απόφαση του Κοινοτικού Συμβουλίου, ώστε αυτός να περιλαμβάνει τις 
παρακάτω Υπηρεσίες και θέσεις υπαλλήλων κατά κατηγορία και 
κλάδο: 

ΔΙΟΙΚΗΤΙΚΗ ΥΠΗΡΕΣΙΑ 

1. Κατηγορία - Κλάδος ΔΕΙ Διοικητικού 
θέσεις: Μία (1) με βαθμούς Γ-Α 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρπενήσι, 12 Δεκεμβρίου 1990 

Ο Νομάρχης 
ΧΡΗΣΤΟΣ ΡΑΠΤΗΣ 

-♦- 

Αριθ. ΤΓ/9971 (8) 

Καθορισμός τόπου αποχέτευσης αποβλήτων ελαιοτριβείου Γ. Μιαρή 
και ΣΙΑ ΟΕ στην Κοιν. Περιβολιού Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Την Ε1β/221/65 Υγ/κή Δ/ξη όπως τροποποιήθηκε με τις Γ1/ 
17831/71 (ΦΕΚ 986/τ.Β - /71) και Γ4/1305/74/ΦΕΚ 801/τ.Β'/ 
74) όμοιες. 

2. Την από 28.11.90 γνωμοδότηση της επιτροπής η οποία συστή- 
θηκε με την ΥΓ/8814/23.11.90 απόφαση του Νομάρχη Κέρκυ- 
ρας. 

3. Την από 1.11.90 αίτηση της Γ. Μιαρής και ΣΙΑ ΟΕ, αποφασί¬ 
ζουμε: 

1. Επιτρέπουμε την αποχέτευση των αποβλήτων του ελαιοτριβείου 
της Γ. Μιαρή & ΣΙΑ ΟΕ σε λάκκους, σε ιδιόκτητο κτήμα, θέση Μαρί- 
τσες και Περιβολιού. Οι λάκκοι θα είναι περιφραγμένοι για αποφυγή 
ατυχημάτων, θα επιχώνονται πριν υπερχειλίσουν και θα είναι ανορυγ- 
μένοι μέσα σε στεγανό σχηματισμό (μάργα). Στη περίπτωση που το 
υπόβαθρο δεν θα είναι στεγανό θα στεγανοποιούνται. 

2. Τα λύματα του προσωπικού του ελαιοτριβείου θα διατίθενται σε 
ξεχωριστό απορροφητικό βόθρο. 

Κέρκυρα, 17 Δεκεμβρίου 1990 

Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 

-♦- 

Αριθ. Ε.21008 (9) 

Απόρριψη της από 21.9.1984 αίτησης για χορήγηση άδειας μεταλλευ¬ 
τικών ερευνών. 

Ο ΝΟΜΑΡΧΗΣ ΚΟΖΑΝΗΣ 

Με την 21008/17.12.1990 απόφαση του Νομάρχη Κοζάνης, που 
εκδόθηκε σύμφωνα με τις διατάξεις του Ν.Δ. 210/1973 «Περί Μεταλ¬ 
λευτικού Κώδικος» απορρϊφθηκε η από 21.9.1984 αίτηση της ΑΣΠΟ 
Α.Τ.Ε.Β.Ε. που εδρεύει στη Θεσ/νίκη (Ανθέων 8), που επιδόθηκε νό¬ 
μιμα και καταχωρίσθηκε στο Ειδικό Βιβλίο της Νομαρχίας με αύξ. 
αριθμό Β.Ν. 1478, για χορήγηση άδειας μεταλλευτικών ερευνών στην 
περιφέρεια της Κοινότητας Λιανής Νομού Κοζάνης ως αυτοδικαίως 
άκυρη, επειδή δεν υποβλήθηκε νομότυπα, σύμφωνα με το άρθρο 23 του 
Π.Δ. 210/1973 και σύμφωνα με το άρθρο 24 του ίδιου Δ/τος «είναι 
αυτοδικαίως άκυρη και θεωρείται ως ουδέποτε δεσμεύασα τον χώρο ον 
αφεώρα. 

Κοζάνη, 17 Δεκεμβρίου 1990 

Ο Νομάρχης 
ΛΟΥΚΑΣ ΚΑΤΣΑΡΟΣ 


Αριθ. 24965 (10) 

Σύσταση ίδιου νομικού προσώπου με το όνομα «Σχολική Επιτροπή 6ου 
Δημοτικού Σχολείου και 5ου Νηπιαγωγείου Τιρνάβου» στο Δήμο 
Τιρνάβου του Νομού Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 175 του Π.Δ/τος 76/1985 (Δ.Κ.Κ.). 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Τις διατάξεις του άρθρου 5 του Ν. 1894/19909 «Σχολική Πε¬ 
ριουσία, δαπάνες λειτουργίας καθαριότητας, επισκευής και συντήρησης 
των σχολικών μονάδων Πρωτοβάθμιας και Δευτεροβάθμιου; Εκπαίδευ¬ 
σης, σχέσεως σχολικών μονάδων με τους .Ο.Τ.Ά.». 

4. Την αριθ. 164/1990 απόφαση του Δημοτικού Συμβουλίου Τιρνά- 
βου, αποφασίζουμε: 

1. Συστήνουμε στο Δήμο Τιρνάβου του Νομού Λάρισοις ίδιο νομικό 
πρόσωπο με την επωνυμία «Σχολική Επιτροπή 6ου Δημοτικού Σχο¬ 
λείου και 5ου Νηπιαγωγείου Τιρνάβου». 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας θέρμανσης, φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 5μελές Διοικητικό Συμβού¬ 
λιο, αποτελούμενο από: 

α. Το Δήμαρχο ή τον Αντιδήμαρχο που θα ορίζεται από τον Δήμαρχο 
ως Πρόεδρο. 

β. Ένα Δημοτικό Σύμβουλο που θα ορίζεται με απόφαση Δ.Σ. 
γ. Τον εκάστοτε Δ/ντή του 6ου Δημοτικού Σχολείου Τιρνάβου. 
δ. Τον εκάστοτε Δ/ντή του 5ου Νηπιαγωγείου Τιρνάβου. 
ε. Έναν εκπρόσωπο του Συλλόγου Γονέων και Κηδεμόνων του 6ου 
Δημοτ. Σχολείου. 

4. Πόροι του Νομικού Προσώπου είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Περιουσία. 

6. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας δημοτικής ή κοινοτικής περιό¬ 
δου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

7. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Λάρισα, 10 Δεκεμβρίου 1990 

Με εντολή Νομάρχη· 

Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 

Αριθ. 24962 (11) 

Σύσταση ίδιου νομικού προσώπου με το όνομα «Σχολική Επιτροπή 3ου 
Δημοτικού Σχολείου και 4ου Νηπιαγωγείου Τιρνάβου» στο Δήμο 
Τιρνάβου του Νομού Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 175 του Π.Δ/τος 76/1985 (Δ.Κ.ΐΤ.). 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Τις διατάξεις του άρθρου 5 του Ν. 1894/19909 «Σχολική Πε¬ 
ριουσία, δαπάνες λειτουργίας καθαριότητας, επισκευής και συντήρησης 
των σχολικών μονάδων Πρωτοβάθμιας και Δευτεροβάθμιας Εκπαίδευ¬ 
σης, σχέσεως σχολικών μονάδων με τους Ο.Τ.Α.». 

4. Την αριθ. 162/1990 απόφαση του Δημοτικού Συμβουλίου Τιρνά- 
βου, αποφασίζουμε: 

1. Συστήνουμε στο Δήμο Τιρνάβου του Νομού Λάρισας ίδιο νομικό 
πρόσωπο με την επωνυμία «Σχολική Επιτροπή 3ου Δημοτικού Σχο¬ 
λείου και 4ου Νηπιαγωγείου Τιρνάβου». 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας θέρμανσης, φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 5μελές Διοικητικό Συμβού¬ 
λιο, αποτελούμενο από: 

α. Το Δήμαρχο ή τον Αντιδήμαρχο που θα ορίζεται από τον Δήμαρχο 
ως Πρόεδρό. 

β. Ένα Δημοτικό Σύμβουλο που θα ορίζεται με απόφαση Δ.Σ. 
γ. Τον εκάστοτε Δ/ντή του 3ου Δημοτικού Σχολείου Τιρνάβου. 
δ. Τον εκάστοτε Δ/ντή του 4ου Νηπιαγωγείου Τιρνάβου. 
ε. Έναν εκπρόσωπο του Συλλόγου Γονέων και Κηδεμόνων του 3ου 
Δημοτ. Σχολείου. 

4. Πόροι τού Νομικού Προσώπου είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Περιουσία. 

6. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας δημοτικής ή κοινοτικής περιό¬ 
δου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

7. Το Νομικό Πρόσωπο εκπροσωπείται στα δικαστήρια καί σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Λάρισα, 10 Δεκεμβρίου 1990 

Με εντολή Νομάρχη 
0 Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 


Αριθ. 30361 (12) 

Σύσταση νομικού προσώπου στην κοινότητα Χώρας Ν. Μεσσηνίας με 

την επωνυμία «ΠΝΕΥΜΑΤΙΚΟ ΚΕΝΤΡΟ ΧΩΡΑΣ». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις των άρθρων 25 και 187 του Δ.Κ.Κ. (Π.Δ. 323/ 
89). 

2. Την απόφαση του Κοινοτικού Συμβουλίου Χώρας αριθ. 149/ 
1990, αποφασίζουμε: 

1. Συστήνουμε ίδιο νομικό πρόσωπο με την επωνυμία «ΠΝΕΥΜΑ¬ 
ΤΙΚΟ ΚΕΝΤΡΟ ΧΩΡΑΣ» στην κοινότητα Χώρας, η οποία από 
1.1.1991 θα λειτουργεί σαν-Δήμος. 

2. Σκοπός του νομικού αυτού προσώπου είναι η ανάπτυξη κάθε μορ¬ 
φής πνευματικής και γενικά πολιτιστικής δραστηριότητας στην πόλη 
της Χώρας, η διάσωση και η ανάδειξη της πολιτιστικής κληρονομιάς 
και της λαϊκής παράδοσης σε συνδυασμό με τα νεώτερα πολιτιστικά ρεύ¬ 
ματα. 

Η διοργάνωση διαλέξεων - συζητήσεων, η ανάπτυξη και ενίσχυση 
δραστηριοτήτων για την προβολή και διάδοση της μουσικής, του χορού 
(Ελληνικοί παραδοσιακοί χοροί κ.λπ.), των εικαστικών τεχνών (πινακο¬ 
θήκη, εκθέσεις κ.λπ.) και του βιβλίου. Η συγκέντρωση και προβολή του 
λαογραφικού υλικού, η ενίσχυση και προβολή λαογραφικού υλικού, η 
ενίσχυση δρατηριοτήτων για την διάδοση των λαϊκών παραδόσεων, η 
δημιουργία μουσείου, η δημιουργία και η ανάπτυξη θεάτρου σκιών - 
κουκλοθέατρου ή η προβολή τους και γενικά η διοργάνωση κάθε είδους 
εκδηλώσεων που θα στοχεύουν στην προώθηση των σκοπών του Πνευ¬ 
ματικού Κέντρου Χώρας. 

3. Πόροι αυτού είναι: 

α) Η ετήσια επιχορήγηση της Κοινότητας (του Δήμου), ποσού 
1.000.000 δρχ. 

β) Οι επιχορηγήσεις από το Δημόσιο. 

γ) Οι πάσης φύσεως δωρεές, κληρονομιές, κληροδοσίες από φυσικά ή 
νομικά πρόσωπα. 

δ) Εισπράξεις από το αντίτιμο των πραγμάτων και υπηρεσιών που θα 
παρέχονται από το νομικό πρόσωπο και από τις εκδηλώσεις του: 

ε) Πρόσοδοι από την ίδια περιουσία του νομικού αυτού προσώπου. 

στ) Κάθε άλλη παροχή του Κράτους ή νόμιμη πρόσοδος. 

4. Το νομικό πρόσωπο θα στεγάζεται στο οίκημα που έχει ανεγερθεί 
για το σκοπό αυτό, άνωθεν του δημοτικού αγροτικού ιατρείου. 

5. Το Νομικό Πρόσωπο διοικείται από δμελές Διοικητικό Συμβού¬ 
λιο, που αποτελείται από: . . 

α. Τον εκάστοτε Δήμαρχο Χώρας, ως Πρόεδρο. 

β. Δύο (2) Κοινοτικούς (Δημοτικούς) συμβούλους. 

γ. Ένα (1) εκπαιδευτικό. 

δ. Ένα (1) δημότη με σχετικές γνώσεις, εμπειρία και ευαισθησία στα 
πολιτιστικά και πνευματικά θέματα. 

Τα μέλη με στοιχεία β-δ ορίζονται από το κοινοτικό (δημοτικό) συμ¬ 
βούλιο. 

Το διοικητικό συμβούλιο εκλέγει από τα μέλη του τον Αντιπρόεδρο, 
τον Γραμματέα και τον Ταμία. 

Η θητεία του Διοικητικού Συμβουλίου ακολουθεί την κοινοτική (δη¬ 
μοτική) περίοδο. 

5. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο αυτού και όταν αυτός απουσιάζει ή κωλύε¬ 
ται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαματα, 7 Δεκεμβρίου 1990 

Ο Νομάρχης 
ΠΕΤΡΟΣ ΜΠΡΑΙΜΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 15373 (13) 

Σύσταση νομικού προσώπου στην κοινότητα Πανόρμου Ν. Ρεθύμνης με 

την επωνυμία «Σχολική Επιτροπή Σχολείων Β/θμιας Εκπαίδευσης 

Πανόρμου». 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/89). 

2. Τις όμοιες του άρθρου 5 του Ν. 1894/90 «Για την Ακαδημία των 
Αθηνών και άλλες εκπαιδευτικές διατάξεις» και 

3. Την'79/90 απόφσαη του Κοινοτικού Συμβουλίου Πανόρμου που 
λήφθηκε νομότυπα, αποφασίζουμε: 

1. Συνιστούμε στην Κοινότητα Πανόρμου του Νομού Ρεθύμνης ίδιο 
νομικό πρόσωπο με την επωνυμία «Σχολική Επιτροπή Σχολείων Β/ 
θμιας Εκπαίδευσης Πανόρμου». 

2. Σκοπός του Νομικού Προσώπου είναι; 

-Η διαχείριση των πιστώσεων που της διατίθενται γιά την κάλυψη 
των δαπανών λειτουργίας των σχολείων (θέρμανσης, φωτισμού, ύδρευ¬ 
σης, τηλεφώνου, αποχέτευσης, αναλωσίμων υλικών κ.λπ.). 

-Η εκτέλεση μικρών έργων για επισκευή και συντήρηση των διδα¬ 
κτηρίων και του κάθε είδους εξοπλισμού τους. 

-Η αμοιβή καθαριστριών. 

- Η εισήγηση προς τις αντίστοιχες διευθύνσεις Πρωτοβάθμιας και. 
Δευτεροβάθμιας Εκπαίδευσης για τον εφοδιασμό από τον ΟΣΚ των 
αντιστοίχων σχολείων με έπιπλα και εξοπλιστικά είδη και από το 
Υπουργείο Εθνικής Παιδείας και Θρησκευμάτων με βιβλία για τις αντί¬ 
στοιχες σχολικές βιβλιοθήκες. 

- Η διαχείριση των εσόδων από ενδεχόμενη εκμετάλλευση των σχο¬ 
λικών κυλικείων καθώς και 

- Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 5μελές Διοικητικό Συμβού¬ 
λιο, αποτελούμενο από: 

α. Εκάστοτέ' Πρόεδρο Κοινότητας Πανόρμου, ως Προέδρο. 

β. Δύο (2) Κοινοτικούς συμβούλους που θα επιλέγονται από το εκά- 
στοτε συμβούλιο. 

Εκάστοτε διευθυντή , του Γυμνασίου Πανόρμου και 

δ. Εκπρόσωπο του συλλόγου γονέων και κηδεμόνων των μαθητών 
του Γυμνασίου Πανόρμου. 

4. Η θητεία του πρώτου Διοικητικού Συμβουλίου λήγει με τη λήξη 
της παρούσας δημοτικής ή κοινοτικής περιόδου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

Πόροι του νομικού προσώπου είναι: 

Ετήσια επιχορήγηση της Κοινότητας 50.000 δραχμές. 

Ετήσια επιχορήγηση του Κράτους. 

Κάθε είδους εισφορές, δωρεές, κληρονομιές, κληροδοσίες. 

Είσπραξη από το αντίτιμο των παρεχομένων πραγμάτων ή υπηρε¬ 
σιών. 

Πρόσοδα από τη περιουσία του. 

6. Περιουσία. 

7. Το Νομικό Πρόσωπο εκπροσωπείται στα,δικαστήρια και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Ρέθυμνο, 12 Δεκεμβρίου 1990 

Ο Νομάρχης κ.α.α. 

Η Διευθύντρια 
Γ. ΜΠΡΑΧΟΥ 

-♦“- 

Αριθ. 8538 (14) 

Έγκριση του Ειδικού Κανονισμού Λιμένα Σάμου αριθ. 19. 

Ο ΝΟΜΑΡΧΗΣ ΣΑΜΟΥ 

. Σύμφωνα με: 

1. Τις διατάξεις του άρθρου 156 του Ν.Δ. 187/73 «περί Κώδικος 
Δημοσίου Ναυτικού Δικαίου». 


2. Τις διατάξεις του Π.Δ. 388/83 (ΦΕΚ 119 Α’/8.9.1983). 

3. Το σχέδιο του Ειδικού Κανονισμού αριθ. 19 του Λιμένα Σάμου 
που μας υποβλήθηκε με την αναφορά της Λιμενικής Αρχής Σάμου 
3422/01/90/13.11.90 και επειδή με τις ανωτέρω διατάξεις ρυθμί¬ 
ζονται θέματα που κανονίζουν την εύρυθμη λειτουργία του Λιμένα, απο¬ 
φασίζουμε: 

Άρθρο μόνο 

Εγκρίνουμε τον παρακάτω Ειδικό Κανονισμό του Λιμένα Σάμου 
αριθ. 19. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΣΑΜΟΥ ΑΡΙΘ. 19 
Περί αχθοφορικών και λεμβουχικών δικαιωμάτων. 

Ο ΛΙΜΕΝΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις του δια του από 9 Ιουνίου 1948 Β.Δ. κωδικοποιηθέ- 

ντος νόμου 499/47 «Περί πειθαρχικής εξουσίας των Προϊσταμένων Λι¬ 
μενικών Αρχών (ΦΕΚ 162 Α’) συνδυαζόμενες με τα άρθρα 141-157 
του Ν.Δ. 187/73 με το οποίο κυρώθηκε ο Κώδικος Δημοσίου Ναυτικού 
Δικαίου (ΦΕΚ 261Α’). ' 

2. Τις διατάξεις του Ν.Δ. 444/70 «Περί αρμοδιότητας Λ.Σ. και σχέ- 
σεως προς αρμοδιότητες των Σωμάτων Ασφαλείας» (ΦΕΚ 39Α'). 

3. Τις διατάξεις του Π.Δ. 388/83 (ΦΕΚ 119Α78.9.1983). 

Άρθρο 1 

Ο παρών Ειδικός Κανονισμός Λιμένα Σάμου ισχύει στη χερσαία και 
θαλάσσια ζώνη του, στους λιμένες, στους όρμους καθώς και θαλάσσια 
έκταση της περιοχής δικαιοδοσίας της Λιμενικής Αρχής και των υφι¬ 
σταμένων της Λιμενικών Σταθμών και Υπαλλήλων Λιμένα καθώς αυτή 
καθορίζεται από τις κείμενες διατάξεις. 

Άρθρο 2 

Με τον Κανονισμό αυτό καθορίζονται τα αχθοφορικά και λεμβουχικά 
δικαιώματα στην περιοχή δικαιοδοσίας της Λιμενικής Αρχής Σάμου με 
τη δημοσίευση του οποίου καταργούνται τα Κεφάλαια Δ (άρθρα 12 έως 
και 15 και Ε (άρθρα 16 έως και 28) του αντίστοιχου Ειδικού Κανονι¬ 
σμού Λιμένα Σάμου (ΦΕΚ 596 Β'/4.7.1979). 

ΚΕΦΑΛΑΙΟ Α' 

ΑΧΘΟΦΟΡΙΚΑ ΔΙΚΑΙΩΜΑΤΑ 

Άρθρο 3 

Τα δικαιώματα των αποσκευοφορέων στο λιμένα Σάμου καθορίζο¬ 
νται ως εξής: 

1. Για επιβάτες ανεξαρτήτως θέσεως που μεταφέρουν συνήθειες απο¬ 
σκευές 26 δρχ. 

2. Για αποσκευές μεγαλύτερες από τις συνηθισμένες (συνηθισμένη 
αποσκευή είναι η μέχρι βάρους 25 χιλγ.), τα αχθοφορικά δικαιώματα 
καθορίζονται ως εξής: 

α. Βαλίτσες, δέματα, σάκοι κ.λπ. βάρους από 25-50 χιλγ. (κατά τε¬ 
μάχιο 86 δρχ. 

β. Μπαούλα, ηλεκτρικές συσκευές, δέματα, έπιπλα κ.λπ. πάνω από 
50 χιλγ. το τεμάχιο 170 δρχ. 

Άρθρο 4 

Η είσπραξη των αχθοφορικών δικαιωμάτων ενεργείται από τον πρά¬ 
κτορα του πλοίου βάσει εντύπων αποδείξεων θεωρημένων κανονικά 
κατά την έκδοση του εισιτηρίου και αποδίδονται στους αχθοφόρους μετά 
τον απόπλου τού πλοίου. Ως αμοιβή του ο ναυτικός πράκτορας λαμβά¬ 
νει 5% επί των εισπραττομένων αχθοφορικών δικαιωμάτων. 

1. Δεν εισπράττονται αχθοφορικά δικαιώματα στις εξής περιπτώ¬ 
σεις: - 

α. Επί εισιτηρίων εκδιδομένων βάσει καταστάσεων επιβιβάσεως σε 
οπλίτες Ενόπλων Δυνάμεων και Σωμάτων Ασφαλείας. 

β. Επί επισιτηρίων απορίας εκδιδομένων από τη Λιμενική Αρχή. 

γ. Επί παιδικών εισιτηρίων. 

2. Τα ανωτέρω αχθοφορικά δικαιώματα μειώνονται κατά 50% προ- 
κειμένου περί ανδρών των Ενόπλων Δυνάμεων και των Σωμάτων 
Ασφαλείας. · 

3. Επί εισιτηρίων εκδιδομένων με έκπτωση κατόπιν σχετικών απο¬ 
φάσεων ΥΕΝ παρέχεται η αντίστοιχη έκπτωση. 

4. Επιβάτες κάτοχοι εισιτηρίων επιστροφής υποχρεούνται στην κα¬ 
ταβολή του αναλογούντος αχθοφορικού δικαιώματος κατά την παρου¬ 
σίασή των στο ναυτικό Πρακτορείο προς δήλωση της ημέρας επιστρο¬ 
φής των.. 

Άρθρο 5 ι 

Αχθοφορικά δικαιώματα εισπράττονται μόνο για τους επιβιβαζόμε¬ 
νους επιβάτες. 

Άρθρο 6 

Κάθε περίπτωση που δεν προβλέπεται από τις ανωτέρω διατάξεις ως 
και κάθε τυχόν διαφορά που θα προκόψει κατά την εφαρμογή των ανω¬ 
τέρω διατάξεων επιλύεται από την Λιμενική Αρχή Σάμου. ■ 

Άρθρο 7 

Οι αχθοφορικές εργασίες παρέχονται από όσους εφοδιάζονται με ανά¬ 
λογη άδεια από την Λιμενική Αρχή Σάμου μετά τη δημοσίευση του πα¬ 
ρόντος. 

ΚΕΦΑΛΑΙΟ Β’ 

Λεμβουχικά δικαιώματα 

Άρθρο 8 

Τα λεμβουχικά δικαιώματα για την μεταφορά των επιβατών με τις 
συνηθισμένες αποσκευές τους από τα αγκυροβολημένα πλοία μέχρι την 
προβλήτα και αντίστροφα ορίζονται ως εξής: 
α. Για επιβάτες ανεξαρτήτως θέσεως 66 δρχ. 
β. Για μεταφορά επισκεπτών για κάθε διαδρομή με επιστροφή κατ’ 
άτομο 66 δρχ. 

Άρθρο 9 

Ορίζουμε ως κατωτέρω τα λεμβουχικά δικαιώματα αποσκευών όταν 
οι αποσκευές υπερβαίνουν τα 25 χιλγ. βάρους κατά επιβάτη: 
α. Διάφορα μικροφορτία κατά χιλγ. 1 δρχ. 
β. Έπιπλα, σκεύη, βαριά αντικείμενα κατά χιλγ. 2 δρχ. 

Άρθρο 10 

Απαλλάσσονται από την καταβολή λεμβουχικών δικαιωμάτων: 
α. Παιδιά μέχρι 4 ετών. 

β. Οι δια καταστάσεως επιβιβάσεως ταξιδεύοντες οπλίτες των Ενό¬ 
πλων Δυνάμεων και των Σωμάτων Ασφαλείας. 

γ. Οι ταξιδεύοντες με δωρεάν εισιτήρια των Λιμενικών Αρχών. 

Άρθρο 11 

Παρέχεται έκπτωση 50% επί των λεμβουχικών δικαιωμάτων στις 
παρακάτω περιπτώσεις: 

α. Στους Στρατιωτικούς και όσους υπηρετούν στα Σώματα Ασφα¬ 
λείας. 

β. Σε παιδιά 5-10 ετών. 

γ. Στα Αθλητικά Σωματεία - Εκδρομές Σχολείων, 
δ. Στους Συνταξιούχους του ΝΑΤ. 

Άρθρο 12 

Κατά την είσπραξη των λεμβουχικών δικαιωμάτων εκδίδονται ειδι¬ 
κές έντυπες αποδείξεις κανονικά θεωρημένες από την Λιμενική Αρχή. 

Άρθρο 13 

Το λεμβουχικά δικαίωμα στις περιπτώσεις αφίξεως τουριστικών 
πλοίων για την αποβίβαση και επιβίβαση περιηγητών καθορίζεται σε 
66 δρχ. κατά περιηγητή. 

■ Άρθρο 14 

Αν για την αποβίβαση και επιβίβαση περιηγητών χρησιμοποιηθούν 
οι λέμβοι του μεταφέροντος τους περιηγητές πλοίου, χωρίς την χρησι¬ 
μοποίηση υπό των λεμβούχων σκαφών, το κατά προηγούμενο άρθρο 
λεμβουχικά δικαίωμα μειούται κατά 50% και περιλαμβάνει και την 
αμοιβή των λεμβούχων για την παρεχόμενη προσωπική εργασία. 

Άρθρο 15 

Σε περίπτωση πλευρίσεως ή πρυμνοδετήσεως του πλοίου που μετα¬ 
φέρει τους περιηγητές και η αποβίβαση και επιβίβαση των περιηγητών 


γίνεται χωρίς την μεσολάβηση πλωτών μέσων δεν καταβάλλεται λεμ- 
βουχικό δικαίωμα. 

Άρθρο 16 

Κάθε ζημιά ή απώλεια αποσκευών προερχομένη από αποδεδειγμένη 
κατά την κρίση της Λιμενικής Αρχής υπαιτιότητα των“λεμβούχων βα¬ 
ρύνει τους λεμβούχους. 

Άρθρο 17 

Για την εξυπηρέτηση αγκυροβολημένων Φ/Γ ή Ε/Γ πλοίων ορίζεται 
αντάλλαγμα χρήσης λέμβου, συμπεριλαμβανομένης και της αμοιβής 
των επιβαινόντων λεμβούχων καθοριζόμενο σε 718 δρχ. για κάθε δρο¬ 
μολόγιο της λέμβου και για απόσταση μέχρι ένα (1) ναυτικό μίλι από 
την προβλήτα του λιμένα. 

Από ώρα 21.00 έως 07.00 επομένης 1.087 δρχ. 

Γ ία αποστάσεις μεγαλύτερες του ναυτικού μιλίου το λεμβουχικό δι¬ 
καίωμα καθορίζεται με ελεύθερη συμφωνία και σε αδυναμία επίτευξης 
συμφωνίας, με απόφαση του Λιμενάρχη ΣΑΜΟΥ. 

Άρθρο 18 

" Ορίζουμε αντάλλαγμα χρήσης λέμβου, συμπεριλαμβανομένης και 
της αμοιβής των λεμβούχων που επιβαίνουν για αποκλειστική χρησιμο¬ 
ποίηση προς μεταφορά επίπλων, αποσκευών και εμπορευμάτων από τ 
προς το πλοίο 1.413 δρχ. Όταν πρόκειται για μετάφορά από πλοίο ποι 
βρίσκεται έξω από τον όρμο ή λιμάνι σε 2.172 δρχ. Η τιμή μειώνετα 
κατά 30% όταν πρόκειται για είδη Δημοσίου, για γεωργικά εφόδια ποι 
διακινούνται από την Α.Τ.Ε. ή άλλων Κρατικών ή Κοινωνικών ή Κοι¬ 
νωφελών Οργανισμών. 

Άρθρο 19 

1. Καθορίζουμε ως κατωτέρω την αμοιβή των λεμβούχων για τηι 
πρόσδεση και λύση των κάβων κατά την παραβολή ή πρυμνοδέτηση αυ 
τών στο λιμάνι ανεξάρτητα από το είδος τους ως εξής:,. 

α. Για πλοία από 101 ΚΟΧ μέχρι 1.500 ΚΟΧ 544 δρχ. 

β. Για πλοία από 1501 ΚΟΧ μέχρι 3.000 ΚΟΧ 761 δρχ. 

γ. Για πλοία από 3001 ΚΟΧ και άνω 869 δρχ. 

Στην παραπάνω τιμή συμπεριλαμβάνεται και η εργασία για την το 
ποθέτηση των γεφυροκλιμάκων στα πλοία. 

2. Για πλοία μέχρι 100 ΚΟΧ καθώς και τα πολεμικά σκάφη δεν 'ει 
σπράττεται αμοιβή για την πρόσδεση ή τη λύση τους. 

ΚΕΦΑΛΑΙΟ Γ 
Τελικές διατάξεις 

Άρθρο 20 

Λεμβουχικά δικαιώματα από τους επιβάτες εισπράττονται μόνο ότα 
το πλοίο παραμένει στην άγκυρα και η αποεπιβίβαση γίνεται με λέμ 
βους. - 

Άρθρο 21 

Οι παραβάτες το παρόντος Ειδικού Κανονισμού Λιμένα του οποίου 1 
ισχύς αρχίζει από την δημοσίευσή του στην Εφημερίδα της Κυβερντ 
σεως και η εκτέλεσή του ανατίθεται στα Λιμενικά Όργανα, ανεξάρτητ 
από τις συντρέχουσες ποινικές και αστικές, κατά την ισχύουσα Νομοφι 
σία, ευθύνες υπόκεινται και στις πειθαρχικές ποινές του άρθρου 157 το 
Ν.Δ. 187/73 (ΦΕΚ 26ΓΆ/3.10.1973) περί Κ.Δ.Ν.Δ. όπως τρόπε 
ποιήθηκε με το Π.Δ. 207/85 (ΦΕΚ 760Α'/3.5.1985). 

Σάμος, 7 Νοεμβρίου 1990 
Ο Λιμενάρχης 

Πλωτάρχης Λ.Σ. ΧΡ. ΑΠΟΣΤΟΛΑΚΗΣ 

Η παρούσα να δημοσιευθεί στην Εφημερίδα της Κυβερνήσεως. 

Σάμος, 6 Δεκεμβρίου 1990 

Ο Νομάρχης 
ΑΘ. ΧΕΙΜΑΡΑΣ 





ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στη 2062934/14639/0025/20.11.90 απόφαση του Υπουργού 
Οικονομικών για παροχή της εγγύησης του Δημοσίου προς την Εθνική 
Τράπεζα της Ελλάδος για τη χορήγηση δανείου ποσού δρχ. 64.580 
εκατ. στο Ίδρυμα Κοινωνικών Ασφαλίσεων, που δημοσιεύτηκε στο 
ΦΕΚ 778/11.12.90 (τ.Β'), γίνεται η εξής διόρθωση: 

Από το τέλος της 1ης παραγράφου του διατακτικού της αποφάσεως 


διαγράφεται η φράση «λήξης 11.7.90» κ;αι η παράγραφος διαμορφώνε¬ 
ται ως εξής: 

«Παρέχουμε την εγγύηση του Ελληνικού Δημοσίου στην Εθνική Τρά¬ 
πεζα της Ελλάδος για τη χορήγηση δανείου προς το Ίδρυμα Κοινωνι¬ 
κών Ασφαλίσεων (1ΚΑ) ποσού δρχ. εξήντα τεσσάρων δισεκατομμυρίων 
πεντακοσίων ογδόντα εκατομμυρίων (64.580 εκατομ.) για τη συμψη- 
φιατική εξόφληση τοκοχρεωλυσίων. 

(Από το Υπουργείο Οικονομικών) 


ο 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



